CELEX: 62020TN0095
Language: hu
Date: 2020-02-19 00:00:00
Title: T-95/20. sz. ügy: 2020. február 19-én benyújtott kereset – Kazembe Musonda kontra Tanács

20.4.2020   
            
            
               HU
            
            
               Az Európai Unió Hivatalos Lapja
            
            
               C 129/7
            
         
      2020. február 19-én benyújtott kereset – Kazembe Musonda kontra Tanács
      (T-95/20. sz. ügy)
      (2020/C 129/07)
      Az eljárás nyelve: francia
      
         Felek
      
      
         Felperes: Jean-Claude Kazembe Musonda (Lubumbashi, Kongói Demokratikus Köztársaság) (képviselők: T. Bontinck, P. De Wolf és A. Guillerme ügyvédek)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2019. december 9-i (KKBP) 2019/2109 tanácsi határozatot abban a részében, amennyiben az fenntartja a felperest a 2010/788/KKBP határozat II. mellékletének 9. sorában;
               
            
                  —
               
               
                  semmisítse meg a 2019. december 9-i (EU) 2019/2101 tanácsi végrehajtási rendeletet, amennyiben az fenntartja a felperest az (EK) 1183/2005/EK rendelet Ia. mellékletének 9. sorában;
               
            
                  —
               
               
                  állapítsa meg a 2010/788/KKBP határozat 3. cikke (2) bekezdésének b) pontjában és az 1183/2005/EK rendelet 2b. cikke (1) bekezdésének b) pontjában szereplő rendelkezések jogellenességét;
               
            
                  —
               
               
                  a Tanácsot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első, a védelemhez való jog megsértésére, és többek között az intézkedések igazolását és a hatékony bírói jogvédelemhez való jog biztosítását lehetővé tevő indokolási kötelezettség megsértésére, valamint a meghallgatáshoz való jog megsértésére alapított jogalap.
               
            
                  2.
               
               
                  A második, a Kongói Demokratikus Köztársaságban az emberi jogok súlyos megsértését képező cselekményekben a felperes részvételét illetően nyilvánvaló értékelési hibára alapított jogalap.
               
            
                  3.
               
               
                  A harmadik, a magánélethez való jognak, az ártatlanság vélelmének és az arányosság elvének a megsértésére alapított jogalap.
               
            
                  4.
               
               
                  A negyedik, a Kongói Demokratikus Köztársasággal szembeni korlátozó intézkedésekről és a 2008/369/KKBP közös álláspont hatályon kívül helyezéséről szóló, 2010. december 20-i 2010/788/KKBP tanácsi határozat (HL 2010. L 336., 30. o.) 3. cikke (2) bekezdésének b) pontjában, valamint a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló, 2005. július 18-i 1183/2005/EK tanácsi rendelet (HL 2005. L 193., 1. o.) 2b. cikke (1) bekezdésének b) pontjában szereplő rendelkezések alkalmazhatatlanságára alapított jogalap. A felperes e tekintetben előadja, hogy az e cikkekben meghatározott, a neve szóban forgó listákra való felvételének alapjául szolgáló jogi kritérium sérti az uniós jogi aktusok kiszámíthatóságának elvét és az arányosság elvét, amennyiben önkényes és diszkrecionális mérlegelési jogkört ruház a Tanácsra.